रायसेन|शीत लहर का प्रकोप बढ़ता ही जा रहा है। रात
रायसेन|शीत लहर का प्रकोप बढ़ता ही जा रहा है। रात के तापमान में लगातार गिरावट बनी हुई है, जिससे जन जीवन बुरी तरह प्रभावित हुआ है। रात में ठंड के चलते बाजार की दुकानें जल्दी बंद होने लगी है। वहीं लोग भी सुबह 9 बजे के पहले घरों से बाहर नहीं निकल रहे हैं।
ठंड और कोहरे के कारण चालक वाहन चलाने से कतराते नजर आ रहे है। वहीं रात में गिर रहे तामपान से फसलों को नुकसान पहंुचने लगा है। हालांकि किसान फसलों काे पाला से बचाने के लिए रात भर खेतों में ही डेरा डाले हुए है। उनके द्वारा जहां खेतों की मेढ़ पर धुआं किया जा रहा है तो वहीं वे फसलों में सिंचाई करने में भी जुटे हुए है।
शुक्रवार की रात में पारा 4.7 डिग्री और दिन का तापमान 22 डिग्री रहा था। दिन और रात के तापमान में उतार चढ़ाव की स्थिति बनी हुई है। हालांकि जो उतार चढ़ाव चल रहा है, वह बहुत कम है, जिससे सर्दी का अहसास लोगों को कुछ ज्यादा ही हो रहा है। ठंड से बचने के लिए लोगों को घरों में रूम हीटर चलाना पड़ रहे हैं। मौसम वैज्ञानिक डॉ. एसएस तोमर का कहना है कि सोमवार से दिन और रात के तापमान में कुछ बढ़ाेरी हाेने की संभावना है।
फसलों को पाले से बचाने किसान कर रहे जतन
4.7 डिग्री पर आया पारा
hin_Deva hin_Deva hin_Deva hin_Deva hin_Deva kas_Deva